text: Fanø har flest børn i klassen
  26 maj 2015 kl. 09.53
  Flere end 28 børn er der i gennemsnit i en skoleklasse på Fanø. Det er suverænt flest i Danmark.
  Det gennemsnitlige antal elever pr. klasse i landets grundskoler på 20,8. Det viser nye tal fra Danmarks Statistik.
  Fanø topper listen markant. Den kommune, der har næst flest elever i klassen, er Dragør med 23,3 elever.
  Men også i Fredericia er der mange elever i klasserne. Kommunen ligger på en 8. plads med 22,8 elever i snit.
  Endvidere ligger Vejle over landgennemsnittet. Kommunen er på en 28. plads med 21,7.
  Øvrige kommuner i det sydjyske, der har flere elever pr. klasse end landsgennemsnittet, er Horsens på 42.-pladsen med 21,1 elever, og Kolding på 45.-pladsen med 20,9 elever.
  Færrest elever pr. klasse er der på Samsø, hvor der kun er 13,2 elever i snit pr. klasse.
  